358 Nervernes almindelige Egenskaber. 



Men ikke nok hermed; vi kunne maale den Tid som vi behøve 

 for at danne os et virkeligt Skøn f. Ex. for at skelne Hvidt fra Sort. 



Hertil benyttes stadig samme Apparat; man aftaler at Signalet 

 skal gives, naar Skiven der kommer tilsyne bag Skærmens Hal er 

 hvid, medens man holder sig rolig, naar den er sort; dernæst lader 

 man pludselig Skiven vise sig. Naar den nu er hvid, trykker For- 

 søgsindividet paa Vægtstangen, den elektriske Ledning sluttes og 

 Tegnetraaden sætter et Mærke ; men det viser sig at det har varet 

 1 — 2 Hundrededel af et Sekund længere inden Mærket blev afsat 

 end i de foregaaende Forsøg; denne Hundrededel af et Sekund er 

 øjensynlig den Tid som man har havt nødig for at komme til 

 Klarhed over det modtagne Sanseindtryk og danne et Skøn over 

 dets Art. Forsøgsindividet har imidlertid ikke selv nogen For- 

 nemmelse af, at der er medgaaet nogen Tid. 



Naar man derimod i Stedet for at sætte to Ting, som Hvidt 

 og Sort at vælge mellem indfører en tredie Mulighed f. Ex. Blaat 

 varer Forsøget idetmindste dobbelt saa længe og jo flere Muligheder 

 der er at skelne mellem, desto længere Tid tager Afgørelsen, og 

 Forsøgsindividet kan da ogsaa selv komme til Erkendelse af, at 

 hans Dom ikke falder ganske øjeblikkelig. 



Saadanne Undersøgelser ere blevne foretagne med alle Arter 

 af Sansninger : Hørelses-, Syns-, Smags-, Lugte-, Følelse- og Varme- 

 sansninger; i alle Tilfælde har Resultatet været det samme, nemlig 

 at selv det simpleste Skøn af Forskellen mellem to Sanseindtryk 

 af samme Art altid udkræver en vis Tid der med Lethed kan 

 maales og udgør en eller flere Hundrededele af et Sekund. 



De se altsaa at man ved disse Undersøgelser har naaet at 

 bringe selve Tankevirksomheden og dens Hastighed ind under vore 

 Beregninger. 



Jeg vil nu vise Dem hvorledes disse Talstørrelser kunne tjene 

 til at forklare en af Hverdagslivets daglige Erfaringer. Lad os 

 nemlig undersøge, hvorfor et Barn næsten altid vil blive kradset af 

 en Kat, naar det kniber Katten i Halen medens den sover, medens 

 Katten næsten altid vil komme for sent med sin Klo, naar den er # 

 vaagen i det Øjeblik, da Barnet kniber den i Halen. 



